Gandia es prepara per al XIX Festival Internacional de Curtmetratges d'Animació, Cortoons 2023
11 octubre 2023

## Gandia es prepara per al XIX Festival Internacional de Curtmetratges d'Animació, Cortoons 202311 octubre 2023Última actualització: 11 octubre 2023

![](../gestion/img/b66d36c1d40c3c79f0b7376aa1b2ac4613b0984210055f5d47aa4c00b072eba8.jpg)  
  

La regidora de Cultura, Balbina Sendra; el director artístic del Cortoons Gandia Festival 2023, Alessandro d'Urso; juntament amb Javier Pastor, subdirector de Cultura del Campus de Gandia de la UPV; i Victor Moll, CEO de Moll Motor, ha presentat aquest matí davant els mitjans de comunicació el XIX Festival Internacional de Curtmetratges d'Animació 'Cortoon' que es desenvoluparà des del pròxim 19 al 22 d'octubre. La inauguració serà el dijous 19 d'octubre al jardí de la Casa de Cultura a les 20.30 amb projecció de curtmetratges.

Aquesta iniciativa organitzada per d'Urso, que compta amb la col·laboració de l'Ajuntament de Gandia, l'Institut Valencià de Cultura i el Campus de la UPV, acollirà diversos espectacles relacionats amb el cinema i l'animació, així com xerrades de les artistes Chaoko, Albaricoque i Itspoli amb els seus estands, sessions de firmes i de fotos, un taller de plastilina per a famílies on podran jugar pares i fills, un taller d'origami o jocs de taula, entre moltes iniciatives.

**Alessandro d'Urso** ha remarcat que en els darrers 10 anys, 5 dels guanyadors del Goya com a millor curtmetratge d'animació han guanyat el Cortoons i 4 han estat nominats. Han estat prop de 2.000 curtmetratges procedents de 106 països els que s'han presentat a l'edició del 2023. "_Nosaltres lliurem els premis cinc mesos abans dels Goya. Els directors i els productors que han estat nominats solen inscriure els curts només als Festivals més importants. Un aspecte que reforça el nostre però com a Festival_".

Per a aquesta edició, s'ha desenvolupat una plataforma pròpia de venda d'entrades de la qual el director ha afirmat que està funcionant molt bé i que, a un preu de 6 euros l'entrada diària, ha aconseguit atreure persones de Castelló, Múrcia, Alacant, Tarragona, Barcelona amb la consegüent arribada a Gandia de turistes de tot Espanya.  
Les persones interessades a acudir gratuïtament al lliurament de premis que es realitzarà el dissabte 21 ho podran fer enviant un mail a info@cortoons.es. Per a més informació o adquirir entrades, d'Urso ha informat que es pot visitar [www.cortoons.es](http://www.cortoons.es).

Per la seua banda, **Balbina Sendra** va destacar que "_una vegada més presentem una iniciativa que barreja turisme i cultura. Cal agrair a Alessandro que haja portat Gandia el Cortoons. Tenir activitats que repercuteixen fora del nostre terme municipal és important per a nosaltres. Apostar per aquest tipus d'iniciatives ens permet arribar a un públic molt jove i ens ajuda a continuar consolidant-nos com la capital cultural que som_".

**Javier Pastor** ha remarcat la vinculació entre la UPV i el Cortoons atesa la relació entre alguna de les titulacions que s'imparteixen al Campus i el contingut del Festival. "_Aquest any i com a novetat, el Campus participarà dins dels premis oficials amb un jurat format per estudiants que haurien de seleccionar el millor curtmetratge presentat per una escola d'animació_".

Finalment, **Javier Moll** ha recordat el suport al Festival des de la seua arribada a Gandia. "_Ens va sorprendre que, atesa la magnitud del Festival, apostés d'una manera tan forta per Gandia. Nosaltres participem donant el premi a la creativitat en moviment amb un jurat format per professionals en diverses matèries_".